CELEX: 32008D0987
Language: bg
Date: 2008-12-16 00:00:00
Title: 2008/987/ЕО: Решение на Комисията от 16 декември 2008 година относно разпределението на Латвия на допълнителни риболовни дни в Балтийско море в рамките на подучастъци 25 и 26 (нотифицирано под номер C(2008) 8217)

31.12.2008   
            
            
               BG
            
            
               Официален вестник на Европейския съюз
            
            
               L 352/50
            
         
      РЕШЕНИЕ НА КОМИСИЯТА
   
   от 16 декември 2008 година
   относно разпределението на Латвия на допълнителни риболовни дни в Балтийско море в рамките на подучастъци 25 и 26
   (нотифицирано под номер C(2008) 8217)
   (само текстът на латвийски език е автентичен)
   (2008/987/ЕО)
   КОМИСИЯТА НА ЕВРОПЕЙСКИТЕ ОБЩНОСТИ,
   като взе предвид Договора за създаване на Европейската общност,
   като взе предвид Регламент (ЕО) № 1404/2007 на Съвета от 26 ноември 2007 г. за определяне на възможностите за риболов и съответните условия по отношение на определени рибни запаси и групи рибни запаси, приложими в Балтийско море за 2008 г. (1), и по-специално точка 1.3 от приложение II към него,
   като има предвид, че:
   
               (1)
            
            
               В точка 1.1 от приложение II към Регламент (ЕО) № 1404/2007 се определя максималният брой дни, в които кораби, ловуващи с тралове, датски грибове или сходни съоръжения с размер на окото, равен на или по-голям от 90 mm, с хрилни мрежи, заплитащи мрежи или тройни мрежи с размер на окото, равен на или по-голям от 90 mm, с дънни парагади, парагади, с изключение на плаващи парагади, парагади с дръжка и кърмаци могат да се намират извън пристанището в подучастъци 25—27 и 28.2, с изключение на периода от 1 юли до 31 август, когато се прилага член 8, параграф 1, буква б) от Регламент (ЕО) № 1098/2007 от 18 септември 2007 г. за създаване на многогодишен план за запасите от треска в Балтийско море и за риболовните предприятия, които експлоатират тези запаси, за изменение на Регламент (ЕИО) № 2847/93 и за отмяна на Регламент (ЕО) № 779/97 (2).
            
         
               (2)
            
            
               В съответствие с член 1 от Регламент (ЕО) № 169/2008 на Комисията (3) подучастъци на ICES 27 и 28.2 са изключени от обхвата на определени ограничения на риболовното усилие и задължения във връзка с отчетите за 2008 г. съгласно Регламент (ЕО) № 1098/2007.
            
         
               (3)
            
            
               В точка 1.3 от приложение II към Регламент (ЕО) № 1404/2007 се дава право на Комисията да предостави до 4 допълнителни риболовни дни извън пристанището при окончателно преустановяване на риболовни дейности, осъществено след 1 януари 2005 г.
            
         
               (4)
            
            
               През януари 2008 г. Латвия представи искане в съответствие с точка 1.4 от приложение II към Регламент (ЕО) № 1404/2007, което по-специално съдържаше списък на латвийските кораби, ловуващи с гореспоменатите съоръжения, които са преустановили дейности след 1 януари 2005 г. Латвия представи допълнителна информация на 4 юни и 10 юли 2008 г.
            
         
               (5)
            
            
               Съобразно с базата данни на Общността по общия допустим улов и квотите Латвия е разменила 661 t от общо 694 t от квотата си за треска в подучастък 22—24. Вече определените в подучастък 22—24 за Латвия риболовни дни извън пристанището са достатъчни за оставащите възможности за риболов и няма нужда за разпределяне на допълнителни дни за тази зона.
            
         
               (6)
            
            
               С оглед на подадените данни четирите допълнителни дни, в добавка към вече разрешените 178 дни в открито море за кораби, ловуващи с гореспоменатите съоръжения, могат да бъдат отпуснати на Латвия за ползване през 2008 г. в подучастъци на ICES 25 и 26.
            
         
               (7)
            
            
               Мерките, предвидени в настоящото решение, са в съответствие със становището на Комитета по рибарство и аквакултури,
            
         ПРИЕ НАСТОЯЩОТО РЕШЕНИЕ:
   Член 1
   Максималният брой дни, както е посочено в точка 1.1, буква б) от приложение II към Регламент (ЕО) № 1404/2007, през които латвийски риболовен кораб може да отсъства от пристанище в подучастъци 25 и 26 на Балтийско море, годишно може да се увеличи с 4 допълнителни дни. Това решение важи за кораби, които използват тралове, датски грибове или подобни съоръжения с размер на окото на мрежата, равен или по-голям от 90 mm, както и с хрилни мрежи, заплитащи мрежи или с тройни риболовни мрежи с размер на окото на мрежата, равен или по-голям от 90 mm, с дънни парагади или с парагади, с изключение на плаващи парагади, оборудвани с дръжки или кърмаци.
   Член 2
   Адресат на настоящото решение е Република Латвия.
   
      Съставено в Брюксел на 16 декември 2008 година.
      
         
            За Комисията
         
         Joe BORG
         
         
            Член на Комисията
         
      
   
   
      (1)  ОВ L 312, 30.11.2007 г., стр. 1.
   
      (2)  ОВ L 248, 22.9.2007 г., стр. 1.
   
      (3)  ОВ L 51, 26.2.2008 г., стр. 3.